Ministru kabineta rīkojuma projekta

**„Par Finanšu ministrijas valdījumā esoša nekustamā īpašuma Rīgas ielā 10B, Olainē, Olaines novadā, nodošanu Tieslietu ministrijas valdījumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pamatojoties uz Tieslietu ministrijas 2011.gada 1.jūlija vēstuli Nr.1-13/2882 ir sagatavots Ministru kabineta rīkojuma projekts „Par Finanšu ministrijas valdījumā esoša nekustamā īpašuma Rīgas ielā 10B, Olainē, Olaines novadā, nodošanu Tieslietu ministrijas valdījumā” (turpmāk ‑ rīkojuma projekts).  |
| 2. | Pašreizējā situācija un problēmas | Nekustamais īpašums Rīgas ielā 10B, Olainē, Olaines novadā (nekustamā īpašuma kadastra Nr.8009 003 1410) sastāv no zemes vienības 8328 m2 platībā (zemes vienības kadastra apzīmējums 8009 003 1410) un četrām būvēm: administratīvās ēkas (būves kadastra apzīmējums 8009 003 1410 001); administratīvās ēkas (būves kadastra apzīmējums 8009 003 1410 002); angāra (būves kadastra apzīmējums 8009 003 1410 003); katlu mājas (būves kadastra apzīmējums 8009 003 1410 004).Nekustamais īpašums Rīgas ielā 10B, Olainē (nekustamā īpašuma kadastra Nr.8009 003 1410) ar Ministru kabineta 2002.gada 18.septembra rīkojumu Nr.524 tika saglabāts valsts īpašumā un nodots Iekšlietu ministrijas valdījumā, lai nodrošinātu Valsts robežsardzes Rīgas pārvaldes nelegālo imigrantu uzturēšanās nometnes „Olaine” darbību.Īpašuma tiesības uz nekustamo īpašumu Rīgas ielā 10B, Olainē, Olaines pilsētas zemesgrāmatas nodalījumā Nr.1000 0010 9232 tika nostiprinātas uz valsts vārda Iekšlietu ministrijas personā 2003.gada 2.septembrī.Ministru kabineta 2008.gada 27.maija sēdē tika izskatīts Informatīvais ziņojums par Valsts robežsardzes Rīgas pārvaldes nelegālo imigrantu uzturēšanās nometnes „Olaine” (Rīgas ielā 10B, Olainē, Rīgas raj.) nodrošināšanu ar darbam piemērotām telpām un par turpmāko rīcību būvniecības nodrošināšanai (Ministru kabineta 2008.gada 27.maija sēdes protokols Nr. 34, 4.§). Pēc Iekšlietu ministrijas sagatavotā informatīvā ziņojuma izskatīšanas Ministru kabineta sēdē Iekšlietu ministrija izstrādāja Ministru kabineta rīkojuma projektu par nekustamā īpašuma Rīgas ielā 10B, Olainē, nodošanu Finanšu ministrijas valdījumā. Ministru kabinets 2009.gada 29.janvārī pieņēma rīkojumu Nr.64 „Par Iekšlietu ministrijas nekustamā īpašuma Olainē, Rīgas ielā 10B, nodošanu Finanšu ministrijas valdījumā”.Īpašuma tiesības uz nekustamo īpašumu Rīgas ielā 10B, Olainē, tika nostiprinātas uz valsts vārda Finanšu ministrijas personā 2009.gada 16.aprīlī.Valsts akciju sabiedrība „Valsts nekustamie īpašumi” ar Valsts robežsardzes Rīgas pārvaldi 2009.gada 3.novembrī noslēdza nekustamā īpašuma Rīgas ielā 10B, Olainē, apsaimniekošanas un lietošanas līgumu Nr.2986.Nekustamā īpašuma Rīgas ielā 10B, Olainē, apsaimniekošanas un lietošanas līgums Nr.2986, pamatojoties uz Valsts robežsardze Rīgas pārvalde 2011.gada 14.aprīļa vēstuli Nr.23/6/1735, ar 2011.gada 31.maiju tika izbeigts. 2011.gada 14.aprīļa vēstulē Valsts robežsardzes Rīgas pārvalde informē, ka Valsts robežsardzes reorganizācijas ietvaros ar 2011.gada 1.jūniju tiek likvidēta Valsts robežsardzes Rīgas pārvaldes struktūrvienība Aizturēto ārzemnieku izmitināšanas centrs „Olaine”. Valsts akciju sabiedrībā „Valsts nekustamie īpašumi” ir saņemta Tieslietu ministrijas 2011.gada 1.jūlija vēstule Nr.1-13/2882, kurā pamatojoties uz to, ka ieslodzījuma vietu sistēmā akūti pietrūkst ēkas un telpas, kurās atbilstoši normatīvajos aktos noteiktajām prasībām varētu izvietot atklātos cietumus un to, ka nekustamais īpašums vēsturiski ir bijis Olaines cietuma sastāvdaļa un nekustamā īpašuma infrastruktūru varētu izmantot papildus atklātā cietuma vietu izveidošanai Olaines cietumā, lūdz nodot nekustamo īpašumu Rīgas ielā 10B, Olainē, Tieslietu ministrijas valdījumā. Bijušā Olaines nelegālo imigrantu centra telpas un teritorija vēsturiski ir bijušas vienā teritorijā ar Ieslodzījuma vietu pārvaldes Olaines cietumu un piederējušas Latvijas Republikas Iekšlietu ministrijai, kad tās sastāvā atradās arī Ieslodzījuma vietu pārvalde. Strukturālo reformu rezultātā Ieslodzījuma vietu pārvaldei pārejot no Latvijas Republikas Iekšlietu ministrijas pārraudzības Latvijas Republikas Tieslietu ministrijas pārraudzībā, Olaines nelegālo imigrantu centra telpas un teritorija tika atdalītas un palika Latvijas Republikas Iekšlietu ministrijas īpašumā. Ņemot vērā iepriekš minēto, ir nepieciešams atjaunot teritorijas kopību (vienots un taisns teritorijas robežas perimetrs). Minētais nepieciešams, jo Norvēģijas valdības finansētās programmā “Korekcijas dienestu attīstība, ieskaitot alternatīvās sankcijas”, kas apstiprināta Ministru kabinetā 2011.gada decembrī, ir iesniegts projekts „Jauna nodaļa Olaines cietumā, ieskaitot būvniecību un personāla apmācību”, kurā paredzēta jauna korpusa būvniecību Olaines cietumā 200 vietām, kur tiks nodrošināta no narkotikām atkarīgo personu ārstēšana un resocializācija. Būvniecība plānota 2013.- 2014.gadā. Minēto korpusu plānots izvietot salīdzinoši tuvu Nelegālo imigrantu  centra telpām, tāpēc nepieciešams novērst riskus, ko rada dažādu nelegālo priekšmetu, t.sk., narkotikas, pārmešana pār Olaines cietuma nožogojumu. Papildus Olaines cietuma attīstība paredzēta arī Ieslodzījuma vietu infrastruktūras attīstības koncepcijas projektā, kas 2012.gada 12.novembrī tika atbalstīta Ministru kabineta komitejas sēdē (protokols Nr.43 1.§).. Koncepcijas projektā paredzēts, ka Olaines cietuma teritorijā tiek būvēts pirmais multifunkcionālais cietums 1200 ieslodzītajiem, līdz ar to, teritorijas viengabalainība ir kritiski nepieciešama jaunā cietuma racionālai plānošanai un resursu efektīvai izmantošanai (veidojot jaunā cietuma nožogojumu ap Nelegālo imigrantu centra telpām, ja tās nav Tieslietu ministrijas īpašumā, būs nepieciešami  lielāki izdevumi un papildus drošības pasākumi).Ieslodzījuma vietu pārvaldes (kā arī Tieslietu ministrijas) īpašumā esošajās telpās šobrīd tiek izvietoti ieslodzītie, kuri atrodas apstākļos, kas neatbilst Eiropas Savienības prasībām soda izciešanai, par ko starptautiskās cilvēktiesību organizācijas skarbi kritizē Latviju. Ieslodzīto izvietošanai tiek izmantotas visas Ieslodzījuma vietu pārvaldes īpašumā esošās telpas, kur iespējams izvietot ieslodzītos atbilstoši spēkā esošajiem normatīvajiem aktiem. Papildus - ieslodzījuma vietu sistēmā trūkst vietu, kur izvietojamas atklātā cietuma režīmā esošas personas.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Pamatojoties uz Tieslietu ministrijas 2011.gada 1.jūlija vēstuli Nr.1-13/2882 ir sagatavots rīkojuma projekts par Finanšu ministrijas valdījumā esoša valsts nekustamā īpašuma Rīgas ielā 10B, Olainē (nekustamā īpašuma kadastra Nr.8009 003 1410) nodošanu Tieslietu ministrijas valdījumā Ieslodzījuma vietu pārvaldes funkciju nodrošināšanai. Ieslodzījuma vietu pārvalde Olaines nelegālo imigrantu centra telpas ir gatava sākt izmantot nākamajā dienā pēc telpu nodošanas Tieslietu ministrijas īpašumā. Viena no divām Olaines nelegālo imigrantu centra ēkām ir pietiekoši labā stāvoklī, lai ieslodzītos tajā varētu izmitināt nekavējoties, neveicot papildus remonta darbus. |
| 5. | Projekta izstrādē iesaistītās institūcijas | Finanšu ministrija (valsts akciju sabiedrība „Valsts nekustamie īpašumi”), Tieslietu ministrija, Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sagatavotais rīkojuma projekts paredz zemesgrāmatā reģistrēta, valsts funkciju veikšanai nepieciešama valsts nekustamā īpašuma valdītāja maiņu  |
| 7. | Cita informācija | Finanšu ministrijas izstrādātais rīkojuma projekts konceptuāli ir saistīts ar Ministru kabineta komitejas 2012.gada 12.novembra sēdē atbalstīto Ieslodzījuma vietu infrastruktūras attīstības koncepcijas projektu, kurš paredz jauna cietuma būvniecību Olainē. Kā arī ar Ministru kabineta 2012.gada 16.augusta protokollēmumu (protokols Nr. 46, 5.§) jautājumā par Informatīvo ziņojumu „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”. Saskaņā ar minētā protokollēmuma 2.1.4.apakšpunktu Valsts robežsardzes Rīgas pārvaldes nelegālo imigrantu uzturēšanās nometnes „Olaine” ēku rekonstrukcija darbu izpilde ir atlikta. Ņemot vērā, ka Iekšlietu ministrijai ir nepieciešams nekustamais īpašums Valsts robežsardzes funkcijas – nelegālo imigrantu izmitināšanai – nodrošināšanai 2012.gada 9.jūlijā starpministriju sanāksmē tika panākta vienošanās, ka Iekšlietu ministrija, Valsts robežsardze un valsts akciju sabiedrība „Valsts nekustamie īpašumi” izvērtēs alternatīvus risinājumus Aizturēto ārzemnieku izmitināšanas centra izvietošanai piemērotā valsts īpašumā. Saskaņā ar starpministriju sanāksmes laikā panākto vienošanos valsts akciju sabiedrības „Valsts nekustamie īpašumi” un Valsts robežsardzes pārstāvji apsekoja vairākus valsts nekustamos īpašumus Rīgā: Čiekurkalna 7.šķērslīnijā 7A; Gāles ielā 13,15,17; Indriķa ielā 8B un Zasulauka ielā 31, kā arī izvērtēja šo nekustamo īpašumu tehnisko stāvokli un funkcionālo piemērotību Aizturēto ārzemnieku izmitināšanas centra izvietošanai. Valsts robežsardze 2012.gada 6.novembra vēstulē Nr.23/1-4/3561 informēja, ka atbalsta Aizturēto ārzemnieku izmitināšanas centra, Valsts robežsardzes Rīgas pārvaldes Atgriešanas un patvērumu meklētāju dienesta un Rīgas I kategorijas dienesta izvietošanu valsts nekustamajā īpašumā (nekustamā īpašuma kadastra Nr.0100 088 0062) - Čiekurkalna 7.šķērslīnijā 7A, Rīgā.Minētajā objektā nodalāma un tālāk attīstāma teritorija, kas ietver trīs zemes vienības (zemes vienību kadastra apzīmējumi 0100 088 0062, 0100 088 0110, 0100 088 0158) un divas būves (būvju kadastra apzīmējumi 0100 088 0062 001, 0100 088 0158 001). Tā kā būve ar kadastra apzīmējumu 0100 088 0158 001 ar Ministru kabineta 2012.gada 25 aprīļa rīkojumu Nr.188 ir nodota atsavināšanai, nepieciešams izdarīt grozījumus minētajā rīkojuma projektā. Papildus jārisina jautājums par privātpersonām piederošās zemes vienības ar kadastra apzīmējumu 0100 088 0158 atsavināšanu sabiedrības vajadzībām, kā arī jāizslēdz zemes vienība ar kadastra apzīmējumu 0100 088 0062 no rezerves zemes fonda. Politikas joma – publiskā pārvaldības politika. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta izpildei Tieslietu ministrijai radīsies izdevumi pārreģistrējot nekustamo īpašumu zemesgrāmatā uz sava vārda. Tieslietu ministrija nekustamā īpašuma pārreģistrēšanas, apsaimniekošanas un uzturēšanas izdevumu segšanu nodrošinās esošo līdzekļu ietvaros.Līdz nekustamā īpašuma Rīgas ielā 10B, Olainē, Olaines novadā, nodošanai Tieslietu ministrijas valdījumā, ar nekustamā īpašuma apsaimniekošanu saistītie izdevumi tiek segti no valsts akciju sabiedrības „Valsts nekustamie īpašumi” līdzekļiem.Rīkojuma projekts saistīts ar Ministru kabineta komitejas 2012.gada 12.novembra sēdē atbalstīto Ieslodzījuma vietu infrastruktūras attīstības koncepcijas projektu - cietuma būvniecības Olainē uzsākšanu un tam plānotā finansējuma izlietojumu.Risinājums Aizturēto ārzemnieku izmitināšanas centra izvietošanai valsts nekustamā īpašumā ir saistīts ar Ministru kabineta 2012.gada 16.augusta protokollēmumu (protokols Nr.46, 5.§) jautājumā par Informatīvo ziņojumu „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”, saskaņā ar kuru Iekšlietu ministrijai, ja turpmāk ir nepieciešama būvniecības projekta īstenošana, sadarbībā ar Finanšu ministriju (valsts akciju sabiedrību „Valsts nekustamie īpašumi”) jāveic provizorisko izmaksu aprēķināšana, kas paredz papildu finanšu līdzekļu piešķiršanu un ilgtermiņa saistību uzņemšanos, un priekšlikumi izskatāmi Ministru kabinetā likumprojekta „Par vidēja termiņa budžeta ietvaru 2015.-2017.gadam” un likumprojekta „Par valsts budžetu 2015.gadam” sagatavošanas procesā kopā ar visu ministriju papildu finanšu resursu pieprasījumiem, ņemot vērā Vidēja termiņa budžeta ietvara likumā noteikto. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgas ir Finanšu ministrija (valsts akciju sabiedrība „Valsts nekustamie īpašumi”) un Tieslietu ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, IV, V un VI sadaļa – projekts šīs jomas neskar.

Finanšu ministrs A.Vilks

23.01.2013. 11:27

1814

I.Jansone

67024921, Ieva.Jansone@vni.lv